সোনারপুরেই থাকেন সৌরভের প্রেমিকা পূজা দাস।তাঁর বাড়ি স্থানীয় বুড়ি বটতলায়। সৌরভের বাড়ির পাশেই পূজার মামাবাড়ি। সেখানে যাওয়া-আসার সুবাদেই দু’জনের মধ্যে পরিচয়। তার পর ঘনিষ্ঠতা থেকে প্রেম।সৌরভ কলেজ স্ট্রিটের একটি বইয়ের দোকানে কাজ করতেন। অভিযোগ, সেখান থেকে তিনি যা উপার্জন করতেন তার বেশির ভাগটাই প্রেমিকার চাহিদা মেটাতে খরচ হয়ে যেত। তবে, সেই চাহিদা দিন দিন বাড়তে থাকে।একটা সময় সৌরভের পক্ষেও তা মেটানো অসম্ভব হয়ে দাঁড়াচ্ছিল৷তাই নিয়ে দু’জনের মধ্যে প্রায়ই ঝামেলা লেগে থাকত। অভিযোগ, তাঁকে টাকা দেওয়ার জন্য সৌরভকে প্রায় দিন চাপ দিতেন পূজা। টাকা দিতে না পারলে তাঁদের ঘনিষ্ঠ ছবি সোশ্যাল মিডিয়ায়ছেড়ে দেওয়ার হুমকিও দিতেন।